CELEX: 62012CN0424
Language: fi
Date: 2012-09-18 00:00:00
Title: Asia C-424/12: Ennakkoratkaisupyyntö, jonka Curtea de Apel Oradea (Romania) on esittänyt 18.9.2012 — SC Fatorie SRL v. Direcția Generală a Finanțelor Publice Bihor

8.12.2012   
            
            
               FI
            
            
               Euroopan unionin virallinen lehti
            
            
               C 379/15
            
         Ennakkoratkaisupyyntö, jonka Curtea de Apel Oradea (Romania) on esittänyt 18.9.2012 — SC Fatorie SRL v. Direcția Generală a Finanțelor Publice Bihor
   (Asia C-424/12)
   2012/C 379/25
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Oradea
   
      Pääasian asianosaiset
   
   
      Kantaja: SC Fatorie SRL
   
      Vastaaja: Direcția Generală a Finanțelor Publice Bihor
   
      Ennakkoratkaisukysymykset
   
   
               1)
            
            
               Sallitaanko direktiivin 2006/112/EY (1) säännöksissä arvonlisäveron vähennysoikeuden menettämistä koskevan seuraamuksen soveltaminen verovelvolliseen siinä tapauksessa, että
               
                           i)
                        
                        
                           kolmas henkilö on laatinut verovelvollisen vähennysoikeuden käyttämistä varten esittämän laskun virheellisesti laiminlyömällä yksinkertaistamistoimenpiteiden soveltamisen ja
                        
                     
                           ii)
                        
                        
                           verovelvollinen on suorittanut laskussa mainitun arvonlisäveron?
                        
                     
         
               2)
            
            
               Onko [unionin oikeuden] oikeusvarmuuden periaate esteenä Romanian veroviranomaisten hallintokäytännölle, kun ne ovat
               
                           i)
                        
                        
                           aluksi myöntäneet arvonlisäveron vähennysoikeuden lainvoimaisella hallintopäätöksellä ja
                        
                     
                           ii)
                        
                        
                           tämän jälkeen oikaisseet päätöksen ja vahvistaneet, että verovelvollisen on maksettava sen aiemmin vähentämä arvonlisävero sekä korot ja viivästysseuraamukset?
                        
                     
         
               3)
            
            
               Antaako arvonlisäverotuksen neutraalisuuden periaate mahdollisuuden evätä verovelvolliselta oikeuden arvonlisäveron vähentämiseen siinä tapauksessa, että
               
                           i)
                        
                        
                           verovelvollinen on maksanut arvonlisäveron, jonka jokin kolmas osapuoli on maininnut virheellisesti laskussa
                        
                     
                           ii)
                        
                        
                           verovelvolliset eivät ole toimineet aktiivisesti pyytääkseen kolmatta osapuolta korjaamaan virheellisesti laaditun laskun ja
                        
                     
                           iii)
                        
                        
                           laskun korjaaminen on tällä hetkellä mahdotonta kolmannen osapuolen konkurssin vuoksi?
                        
                     
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).